WHAUP จ่อขายหุ้นกู้ อายุ 3 ปี หวังระดมทุนใช้ชำระหนี้สถาบันการเงิน
WHAUP จ่อขายหุ้นกู้ไม่ด้อยสิทธิ ไม่มีประกัน อายุ 3 ปี ใน ส.ค.นี้ หวังระดมทุนเพื่อนำไปชำระหนี้กับสถาบันการเงิน
19 ก.ค. 2560

นายวิเศษ จูงวัฒนา กรรมการและประธานเจ้าหน้าที่บริหาร บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เปิดเผยว่า บริษัทเตรียมเสนอขายหุ้นกู้ไม่ด้อยสิทธิ ไม่มีประกัน อายุ 3 ปี ให้แก่ผู้ลงทุนสถาบัน และ/หรือผู้ลงทุนรายใหญ่ โดยมีธนาคารไทยพาณิชย์ จำกัด (มหาชน) หรือ SCB เป็นผู้จัดการการจัดจำหน่ายหุ้นกู้ และจะเสนอขายในเดือนส.ค.นี้
ทั้งนี้ บริษัทได้ผ่านการนำเสนอข้อมูลการเสนอขายหุ้นกู้ของบริษัท โดยมีวัตถุประสงค์ในการระดมทุนผ่านการเสนอขายหุ้นกู้ เพื่อชำระคืนเงินกู้ยืมจากสถาบันการเงิน
ด้านนายเผ่าพิทยา สมุทรกลิน ประธานเจ้าหน้าที่ฝ่ายบริหารการเงิน WHAUP เปิดเผยว่า บริษัทได้ยื่นแบบแสดงรายการข้อมูลการเสนอขายหุ้นกู้ให้แก่สำนักงานคณะกรรมการกำกับหลักทรัพย์และตลาดหลักทรัพย์เป็นที่เรียบร้อยแล้ว